เป็นร้านเก่าแก่มากครับร้านนี้  ขายมาหลายสิบปีแล้ว  คนเก่าคนแก่จะรู้จักกันหมด   ที่เห็นๆ คือร้านเค้าดังเป็ดย่าง  แต่ผมกลับไม่เคยกินซะงั้น -_-"  แต่ถ้าพูดถึงขนมจีบนี่  กินประจำครับ เรียกได้ว่าซื้อกลับบ้านกินมาตั้งแต่เด็กๆ เลย  (ขนมจีบลูกละ 5 บาท)

ขนมจีบร้านนี้ ถ้าลองชิมแล้วอาจจะรู้เลยว่าสูตรไม่เหมือนเจ้าอื่น  ไม่รู้เหมือนกันว่าร้านอื่นเป็นสูตรของที่ไหน  แต่ว่าของที่นี่ เค้าเขียนบอกไว้ที่หน้าร้านว่า ขนมจีบ-ซาลาเปา เค้าเป็นสูตรกวางตุ้งแท้ๆ   

พูดถึงรสชาติขนมจีบแล้ว ผมว่าขนมจีบหมูสูตรนี้ของร้านนี้เด็ดสุดครับ (ต้องไปลองดูเองครับแล้วจะรู้)   ขนมจีบเค้าลูกค่อนข้างใหญ่เต็มคำ  ใส้ข้างในผสมกันแล้วมันลงตัวมาก และเพื่อเพิ่มความอร่อย ควรโรยกระเทียมเจียวที่ทางร้านให้มา กินคู่ไปด้วยจะเด็ดมาก ... จิ้มกินทีไรมักจะหยุดจิ้มกินต่อไม่ได้ ฮ่าๆ

สำหรับคนที่อยากลองแต่ว่าไม่อยากเดินทางไปร้านก็สามารถโทรสั่งได้นะครับ เค้าจะให้วินมอเตอร์ไซค์มาส่งได้ครับ  เมื่อก่อนที่บ้านจะโทรไปสั่งอยู่บ่อยๆ คิดว่าตอนนี้ก็ยังสั่งได้เหมือนกัน (เสียค่าส่งนะครับ) 

